พรีเดเตอร์: แดนเถื่อน

***พรีเดเตอร์: แดนเถื่อน*** () เป็นภาพยนตร์อเมริกันแนวโลดโผนและไซไฟ ฉายใน ค.ศ. 2025 เป็นภาพยนตร์เรื่องที่เจ็ดในแฟรนไชส์ ''พรีเดเตอร์'' ภาพยนตร์กำกับโดย แดน ทราชเทนเบิร์ก และเขียนบทโดย แพทริก ไอสัน และไบรอัน ดัฟฟิลด์ จากเนื้อเรื่องโดย ทราชเทนเบิร์กและไอสัน แสดงนำโดย แอลล์ แฟนนิง และดิมิทรีอุส ชูสเตอร์-โคโลอามาตังกิ ในภาพยนตร์ เดก เยาจาหนุ่มที่ถูกเนรเทศออกจากกลุ่ม ตกลงมาบนดาวเคราะห์ที่ไม่เป็นมิตร เขาต้องพิสูจน์ตัวเองว่าคู่ควรกับการล่า เขาพยายามดิ้นรนเอาชีวิตรอด และได้ร่วมมือกับเทีย แอนดรอยด์ที่เสียหายของบริษัทเวย์แลนด์-ยูทานิ และทั้งสองต้องเผชิญหน้ากับ เอเพ็กซ์ พรีเดเตอร์

*พรีเดเตอร์: แดนเถื่อน* ฉายรอบปฐมทัศน์โลกที่โรงละครทีซีแอลไชนิสเมื่อวันที่ 3 พฤศจิกายน ค.ศ. 2025 ฉายในไทยวันที่ 6 พฤศจิกายน และฉายในสหรัฐวันที่ 7 พฤศจิกายน โดยทเวนตีท์เซนจูรีสตูดิโอส์ ภาพยนตร์ได้รับการตอบรับที่ดีจากนักวิจารณ์ และทำเงินทั่วโลก 184 ล้านดอลลาร์สหรัฐ จากทุนสร้าง 105 ล้านดอลลาร์สหรัฐ

## โครงเรื่อง

## นักแสดง

* แอลล์ แฟนนิง เป็น:
** เทีย, หุ่นสังเคราะห์ของเวย์แลนด์-ยูทานิที่เสียหาย ผู้ร่วมมือกับเดก
** เทสซา, หุ่นสังเคราะห์ของเวย์แลนด์-ยูทานิ ผู้ต่อต้านเทียและเดก
* ดิมิทรีอุส ชูสเตอร์-โคโลอามาตังกิ เป็น เดก, พรีเดเตอร์หนุ่มที่ถูกขับไล่ออก เพราะแคระ
* รูเบน เดอ ยอง เป็น นจอร์ / เอเพ็กซ์ พรีเดเตอร์/ พ่อ, พ่อของเดกและคเว และเป็นผู้นำของเผ่าที่ต้องการให้เดกตาย
* ไมค์ โฮมิก เป็น คเว, พี่ชายของเดกที่ช่วยเขาเตรียมตัวสำหรับการล่าครั้งแรก
** สเตฟาน กรูบ เป็น ผู้ให้เสียงคเว
* โรหินัล นารายัน เป็น บัด, สิ่งมีชีวิตในดาวเคราะห์เจนนา
* แคเมรอน บราวน์ เป็น สมิธ, โดรนสังเคราะห์ของเวย์แลนด์-ยูทานิ
* อลิสัน ไรต์ เป็น เสียงของ MU/TH/UR, ตัวแทนปัญญาประดิษฐ์ของเวย์แลนด์-ยูทานิ และผู้บังคับบัญชาของเทสซา
* แมตต์ และรอสส์ ดัฟเฟอร์ เป็น เสียงจากคอมพิวเตอร์บนยานของคเว

## การสร้าง
มีการเปิดเผยในเดือนกุมภาพันธ์ ค.ศ. 2024 ว่า ภาพยนตร์เดี่ยวในแฟรนไชส์ ''พรีเดเตอร์'' ที่มีชื่อว่า *แดนเถื่อน* กำลังอยู่ในการพัฒนา กำกับโดย แดน ทราชเทนเบิร์ก ซึ่งก่อนหน้านี้เคยเป็นผู้กำกับและร่วมเขียนเนื้อเรื่องให้กับ *[[เพรย์ (ภาพยนตร์ ค.ศ. 2022)|เพรย์]]* (2022) และ *[[พรีเดเตอร์: คิลเลอร์ออฟคิลเลอส์]]* (2025) โดยจะเขียนบทร่วมกับ แพทริก ไอสัน ผู้เขียนเรื่อง *เพรย์* ไบรอัน ดัฟฟิลด์, ไบรอัน ฟูลเลอร์, แพทริก ซอมเมอร์วิลล์ และเบน ชวาร์ตซ์ มีชื่อในเครดิตสำหรับ "เนื้อหาวรรณกรรมเพิ่มเติม (ไม่ปรากฏบนหน้าจอ)" ผู้กำกับยกตัวอย่างอิทธิพลด้านสไตล์และธีมจากผลงานของ แฟรงค์ ฟราเซตตา และเทอร์เรนซ์ มาลิก, *[[โคแนนเดอะบาร์บาเรียน]]*, *[[แดร็กซ์ผู้พิฆาต]]*, ภาพยนตร์ *[[เพชฌฆาตกระสุนเดือด]]* (1953), *[[แมดแม็กซ์ 2]]* (1981), *[[คัมภีร์พลิกชะตาโลก]]* (2010), เช่นเดียวกับภาพยนตร์แนวตะวันตกที่แสดงโดย คลินต์ อีสต์วุด, วิดีโอเกม *[[แชโดว์ออฟเดอะโคลอสซัส]]* (2005) เมื่อเดือนมิถุนายน แอลล์ แฟนนิง อยู่ในการเจรจาเพื่อร่วมแสดงในภาพยนตร์โดยรับบทบาทคู่ และการคัดเลือกนักแสดงของเธอได้รับการยืนยันในเดือนสิงหาคม

*แดนเถื่อน* ตั้งใจให้เป็นภาพยนตร์ที่มีเรื่องราวจบในตัวเองในภาพยนตร์ชุด ซึ่งดำเนินเรื่องบนดาวบ้านเกิดของพรีเดเตอร์ และเน้นที่วัฒนธรรมของเผ่าพันธุ์ โดยได้รับอิทธิพลมาจากจักรวาลขยายของแฟรนไชส์ ดังนั้น ภาษาเขียนและคำพูดที่สอดคล้องกันสำหรับพรีเดเตอร์ได้รับการพัฒนาสำหรับภาพยนตร์โดยนักภาษาศาสตร์ที่สร้างภาษานาวีให้กับภาพยนตร์ *[[อวตาร (ภาพยนตร์)|อวตาร]]* (2009) *แดนเถื่อน* แตกต่างจากภาพยนตร์เรื่องก่อนหน้านี้ ตรงที่พรีเดเตอร์หรือเดกเป็นตัวเอก ไม่ใช่ตัวร้าย เดก แสดงโดยนักแสดงผาดโผน ดิมิทรีอุส ชูสเตอร์-โคโลอามาตังกิ ซึ่งยังได้เรียนรู้ภาษาพรีเดเตอร์เพื่อบทบาทนี้โดยเฉพาะ สตูดิโอกิลลิสออกแบบชุดสิ่งมีชีวิตเพื่อสร้างรูปลักษณ์ทางกายภาพของเดก ในขณะที่ใบหน้าของเดกได้รับการปรับปรุงด้วยดิจิทัล โดยใช้คอมพิวเตอร์แอนิเมชันแบบการจับภาพเคลื่อนไหวเพื่อถ่ายทอดการแสดงออกทางอารมณ์ที่ละเอียดอ่อนยิ่งขึ้น เวตาเวิร์กชอป ยังมีส่วนสนับสนุนด้านการสร้างเอฟเฟกต์ของจริง และการออกแบบของภาพยนตร์ บริษัทเวย์แลนด์-ยูทานิ ซึ่งเป็นบริษัทสมมติที่ปรากฏอยู่ในแฟรนไชส์ ''เอเลี่ยน'' (และสร้างสรรค์โดย แดน โอแบนนอน ผู้เขียนบทภาพยนตร์ *[[เอเลี่ยน (ภาพยนตร์)|เอเลี่ยน]]* เมื่อ ค.ศ. 1979) ปรากฏอยู่ในภาพยนตร์

การถ่ายทำเริ่มต้นเมื่อวันที่ 27 สิงหาคม ค.ศ. 2024 ที่นิวซีแลนด์ โดยใช้ชื่อชั่วคราวว่า *แบกแพก* และสิ้นสุดในปลายเดือนตุลาคม เจฟฟ์ คัตเตอร์ ทำหน้าที่เป็นผู้กำกับภาพ หลังจากที่เคยร่วมงานกับทราชเทนเบิร์กใน *เพรย์* โอลิวิเยร์ ดูมงต์ และแคที ซีเกล ทำหน้าที่เป็นผู้ควบคุมดูแลงานสร้างเอฟเฟกต์ภาพ และผู้อำนวยการสร้างเอฟเฟกต์ภาพ ตามลำดับ โดยสร้างภาพที่สร้างด้วยคอมพิวเตอร์ให้กับภาพยนตร์ ผ่านทางผู้สร้างเอฟเฟกต์ภาพ ได้แก่ อินดัสเชียลไลต์แอนด์แมจิก (ไอแอลเอ็ม), เวตาเอฟเอ็กซ์, ไรซิงซันพิกเชอส์, ทริกซ์เตอร์, อิมพอร์แทนต์ลุกกิงไพเรตส์, เดอะยาร์ดวีเอฟเอ็กซ์ และเฟรมสโตน ทราชเทนเบิร์กกล่าวว่า การถ่ายทำภาพยนตร์ทุกฉากจำเป็นต้องมีการใช้เทคนิคพิเศษ

## ดนตรี
มีการเปิดเผยในเดือนตุลาคม ค.ศ. 2025 ว่า ซาราห์ ชากเนอร์ และเบนจามิน วอลล์ฟิช เป็นผู้แต่งดนตรีประกอบภาพยนตร์ ซึ่งก่อนหน้านี้พวกเขาเคยร่วมงานกับทราชเทนเบิร์กใน *เพรย์* (2022) และ *พรีเดเตอร์: คิลเลอร์ออฟคิลเลอส์* (2025) ตามลำดับ

## การฉาย
มีการประกาศในเดือนมิถุนายน ค.ศ. 2025 ว่า *พรีเดเตอร์: แดนเถื่อน* จะมีการนำเสนอที่ฮอลล์เอชในงานแซนดีเอโกคอมิก-คอนในช่วงปลายปีเดียวกัน ภาพยนตร์ฉายรอบปฐมทัศน์ที่บีเอฟเอไอแม็กซ์ในลอนดอนเมื่อวันที่ 28 ตุลาคม ค.ศ. 2025

ภาพยนตร์ฉายรอบปฐมทัศน์โลกที่โรงละครทีซีแอลไชนิสเมื่อวันที่ 3 พฤศจิกายน ค.ศ. 2025 ฉายในไทยเมื่อวันที่ 6 พฤศจิกายน และฉายในสหรัฐวันที่ 7 พฤศจิกายน ในระบบเรียลดี 3ดี และไอแมกซ์ *พรีเดเตอร์: แดนเถื่อน* เป็นภาพยนตร์เรื่องแรกในแฟรนไชส์หลักของ *พรีเดเตอร์* ที่ได้รับเรต PG-13 โดยสมาคมภาพยนตร์ ซึ่งภาพยนตร์ก่อนหน้านี้ได้เรต R ทุกเรื่อง

### หนังสือการ์ตูน
หนังสือการ์ตูนพ่วงขายที่มีเรื่องราวเกิดขึ้นก่อนเหตุการณ์ใน *พรีเดเตอร์: แดนเถื่อน* เขียนโดย อีธาน แซ็กส์, วาดโดย เอลวิน ชิง และวาดหน้าปกโดย ฮวน เฟอร์เรย์รา วางจำหน่ายในวันที่ 12 พฤศจิกายน ค.ศ. 2025 โดยมาร์เวลคอมิกส์

## การตอบรับ
### บ็อกซ์ออฟฟิศ
*พรีเดเตอร์: แดนเถื่อน* ทำเงิน 90.7 ล้านดอลลาร์สหรัฐในสหรัฐและแคนาดา และทำเงิน 93.2 ล้านดอลลาร์สหรัฐในต่างประเทศ รวมแล้วทำเงินทั่วโลก 184 ล้านดอลลาร์สหรัฐ 

*พรีเดเตอร์: แดนเถื่อน* เข้าฉายในสหรัฐและแคนาดาพร้อมกับ *[[ดายมายเลิฟ]]*, *[[นูเร็มเบิร์ก (ภาพยนตร์ ค.ศ. 2025 )|นูเร็มเบิร์ก]]*, *[[คริสตี (ภาพยนตร์อเมริกัน ค.ศ. 2025)|คริสตี]]* และ *[[ซาราส์ออยล์]]* และคาดการณ์ไว้ว่าจะทำเงิน 25 ล้านดอลลาร์สหรัฐในช่วงสุดสัปดาห์แรกที่เข้าฉาย ภาพยนตร์ทำเงิน 4.8 ล้านดอลลาร์สหรัฐในรอบพิเศษเมื่อวันพฤหัสบดี ภาพยนตร์ทำเงิน 15.6 ล้านดอลลาร์สหรัฐในวันศุกร์ (รวมรอบพิเศษเมื่อวันพฤหัสบดี) ณ วันที่ 8 พฤศจิกายน ค.ศ. 2025 ภาพยนตร์คาดว่าจะทำเงิน 36–38 ล้านดอลลาร์สหรัฐในสหรัฐและแคนาดาในช่วงสุดสัปดาห์แรกที่เข้าฉาย ซึ่งถือเป็นสถิติใหม่ของแฟรนไชส์ *พรีเดเตอร์*

### นักวิจารณ์
 

## อนาคต
ทราชเทนเบิร์กกล่าวใน ค.ศ. 2025 ว่า เขามีภาพยนตร์ *พรีเดเตอร์* ที่ต้องการสร้างอยู่ในใจสามเรื่อง ได้แก่ *เพรย์,* *พรีเดเตอร์: แดนเถื่อน* และเรื่องที่สามที่เขาตั้งใจจะกำกับหาก *แดนเถื่อน* ประสบความสำเร็จ มีการพูดคุยกับ อาร์โนลด์ ชวาร์เซเน็กเกอร์ เกี่ยวกับการกลับมารับบทเดิมของเขาเป็นดัตช์ในภาพยนตร์เรื่องถัดไป

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ 4 ดีเอ็กซ์
หมวดหมู่:ภาพยนตร์โดยทเวนตีท์เซนจูรีสตูดิโอส์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์สัตว์ประหลาดอเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โดยเดวิสเอนเตอร์เทนเมนต์
หมวดหมู่:ภาพยนตร์เกี่ยวกับน้องสาวหรือพี่สาว
หมวดหมู่:ภาพยนตร์ที่ถ่ายทำในประเทศนิวซีแลนด์